# LISA 2

# Noortemagistritöö vormistamine

1. Noortemagistritöö (edaspidi – töö) vormistatakse arvutil A4 formaadis, ühepoolsel paberilehel, kirjatüübiga Times New Roman, kirja suurus 12 punkti, reavahe 1,5 intervalli. Leheservad jäetakse vabaks, vasakul ja paremal 3,17 cm ning üla- ja alaserval 2,54 cm. Tekst joondatakse nii vasak- kui ka parempoolse serva järgi.

2. Töö nummerdatakse alates tiitellehest, kuigi tiitellehe lehekülje numbrit välja ei trükita. Töö põhiosa maht on vähemalt 30 lehekülge.

3. Töö põhiosa liigendatakse peatükkideks, vajadusel ka alapeatükkideks ja punktideks, mis pealkirjastatakse ning nummerdatakse soovitavalt hierarhiliselt araabia numbritega (peatükk 1, alapeatükk 1.1, punkt 1.1.1). Pealkirjas sõnu ei poolitata, lühendeid ei kasutata, lõppu punkti ei panda.

4. Töö iseseisvad osad (peatükid, sisukord jne) algavad uuelt lehelt. Peatüki pealkirja ja sellele järgneva teksti vahele jäetakse kaks tühja rida.

5. Töös jaotatakse tekst lõikudeks. Lõigud eraldatakse taandreaga või kasutatakse plokksüsteemi, kus tekstilõigud eraldatakse laiema vahemikuga.

6. Töö esitatakse paberkandjal kiirköitjas või kõvas köites ning elektrooniliselt.

7. Töö tiitellehel ei ole lausete lõpus punkti. Kiri kujundatakse stiilis Normal kirjasuurusega 14 punkti.

8. Võõrkeelne resümee on lühikokkuvõte tööst, mis sisaldab töö võtmesõnu (5 kuni 15) ning kokkuvõtet töö eesmärgist, uurimisobjektist, kasutatud metoodikast, tutvustatakse töö tulemusi ja uudsust. Resümee mahuks on lehekülg.

9. Sisukorras antakse töö alajaotuste täielikud pealkirjad koos vastavate leheküljenumbritega. Sisukorras ja töös ei nummerdata resümeed, sissejuhatust, kokkuvõtet, kasutatud kirjanduse loetelu, registreid, lühendeid, tabelite ja jooniste loetelu ning lisa. Sisukorras esitatakse lisade numbrid ning pealkirjad.

10. Lühendid esitatakse loeteluna, kui töös on üle paarikümne vähetuntud lühendi või sümboli. Loetelu vormistamisel paigutatakse tähised vasakpoolsesse veergu tähestikulises järjekorras, paremal esitatakse nende seletused täissõnaliste väljendustega. Lühendid moodustatakse suurtähtlühenditena, väiketähtlühenditena, punktide kasutamisega või ilma, vastavalt eesti keele grammatikareeglitele.

11. Sissejuhatuses käsitletakse järgmisi aspekte:

* 1. töö teema tähtsus, vajalikkus;
	2. töö hüpotees (kui see püstitatakse), mida tööga tõestatakse või kummutatakse;
	3. töö eesmärk ja ülesanded;
	4. uurimisobjekt (vajadusel);
	5. meetodid (teed ja viisid, mida kasutati materjali kogumiseks ja läbitöötamiseks);
	6. nimetatakse lähtematerjalid ja allikad.

12. Sissejuhatuses ei tooda ära töö tulemusi, sissejuhatuse maht ei ületa 1/10 töö põhiosa mahust. Sissejuhatuses võib avalda tänu isikutele, institutsioonidele, kes osutasid abi töö valmimisele.

13. Töö põhiosas tuuakse ära kõik oluline, alates probleemi püstitamisest kuni lahenduste, tulemuste ja järelduste esitamiseni, antakse lahendused sissejuhatuses püstitatud eesmärkidele, hüpoteesidele, tutvustatakse ja põhjendatakse töö teostamise metoodikat.

14. Töö tulemuste esitamisel on tähtis osa autori tekstil, kus analüüsitakse, võrreldakse ja üldistatakse saadud andmed. Arutluses peavad selguma autori arvamused ja seisukohad saadud tulemuste kohta.

15. Töö põhiosa ilmestavad tabelid, eksperimendi materjalid, andmete töötlemise õigsuse kontrollimist võimaldavad algmaterjalid jm esitatakse lisadena.

16. Töö kokkuvõte moodustab eraldi peatüki ning koosneb tööst tulenevatest olulisematest järeldustest ja ettepanekutest. Kokkuvõttes ei tooda uusi, põhiosas esitamata järeldusi ja ettepanekuid. Samuti ei sisalda kokkuvõte viiteid töö põhiosale ega allikatele. Järeldustena tuuakse välja olulisemad tulemused. Kokkuvõtte maht ei ületa 1/10 töö põhiosa mahust.

17. Kasutatud allikate loetelus esitatakse ainult töös viidatud allikad ja teisalt peab igale loetelus olevale allikale leiduma töös viide.

18. Viitamise viisist olenevalt on kirjed loetelus nummerdatud või mitte:

* 1. Tekstisisene ehk nime/aasta viitamine

Nime/aasta viitamisel tuuakse ümarsulgudes autori perekonnanimi, väljaande ilmumisaasta ja soovitavalt leheküljed, mis eraldatakse aastast kooloni või komaga, nt (Tamm 1999: 3) või (Tamm 1999, lk 3). Kui tekstis on esitatud autori nimi, siis sulgudes pole kordamine vajalik, nt oma töös käsitles Tamm (1999:3). Kuni kolme autori puhul tuuakse kõik nimed, enamate autorite puhul või kui autoreid pole märgitud, siis tuuakse sulgudes trükise pealkirja esimesed sõnad. Allikate loetelus esitatakse viited nummerdamata, tähestikuliselt või vastavalt tekstis viitamise järjekorrale.

Viide internetist leitud kirjele on samade reeglite järgi. Ainuke erinevus tavalisest viitamisest on, et teksti järel oleva viite lõppu lisatakse allika kasutamise aeg ja elektrooniline aadress.

Nt.Kask. M. (2010). Noorsootöö uued suunad. Kasutatud 02.10.2010 http://archimedes.ee/noorele/

 18.2. Tekstijärgne ehk numbriline viitamine

Numbrilisel viitamisel tuuakse nurksulgudes või kaldkriipsude vahel viitekirje järjekorranumber allikate loetelus ja leheküljed, nt [8:5] või [8 lk 5]. Allikate loetelus on kõik kirjed nummerdatud, kirjed järjestatakse tähestikuliselt või vastavalt viitamise järjekorrale.

19. Viitekirje koostatakse järgmistest andmetest :

* 1. Kuni kolme autoriga raamatu puhul:

 Autor(id). Pealkiri: alapealkiri. Kordustrükiandmed. Ilmumiskoht: Kirjastus,

 ilmumisaasta.

* 1. Enam kui kolme autoriga ja autorita trükise puhul:

Pealkiri: alapealkiri/ Autorite või koostaja/toimetaja nimi. Kordustrükiandmed. Ilmumiskoht: kirjastus, ilmumisaasta.

* 1. Kogumiku ja jätkväljaande artikli puhul:

Autor. Artikli pealkiri. - Rmt: Väljaande pealkiri ja number. Koostaja või toimetaja. Ilmumiskoht: kirjastus, ilmumisaasta ja leheküljed.

* 1. Ajakirjaartikli puhul:

Autor. Pealkiri. - *Ajakirja nimetus*, ilmumisaasta, ajakirja number ja leheküljed.

* 1. Ajaleheartikli puhul:

Autor. Pealkiri. - Ajalehe nimetus. Ilmumiskuupäev (aasta, päev, kuu) ja suuremate lehtede puhul leheküljed.

* 1. Lõputööde puhul:

Autori perekonna ja eesnimi, töö pealkiri, kõrgkool ja õppetool, koht, aasta, nurksulgudes töö liik.

* 1. Intervjuu puhul:

Intervjueeritava nimi, intervjuu pealkiri, intervjueerija nimi, intervjueerimise aeg ja koht, intervjuu salvestuse vorm (käsikiri, helisalvestis, videolindistus).

* 1. Elektrooniliste materjalide puhul:

Nurksulgudes esitatakse nurksulgudes multimeedia tüüp, nt [WWW], kirje lõpus tuuakse ümarsulgudes kasutamise kuupäev.

20. Mahuka töö puhul koostatakse töös orienteerumiseks register: märksõnad otsitakse tekstist välja arvuti abil. Register paikneb kasutatud allikate loetelu järel, enne lisasid.

21. Kui töös on vähe tabeleid/jooniseid (kuni 10), soovitatakse ühtset, tööd läbivat numeratsiooni, suurema arvu puhul võib nummerdada peatükkide lõikes.

22. Tabeli number ja pealkiri kirjutatakse enne tabelit, joonise number ja allkiri aga joonise alla. Tabelite ja jooniste nimetused on nendes esitatud sisu avavad ja võimalikult lakoonilised. Joonised ja tabelid seostatakse tekstiga ja neile tuleb viidata. Kui tabel või joonis on esitatud allikate põhjal, tehakse viide allikale.

* autori(te) perekonnanimi(nimed) ilma eesnimeta ja trükise ilmumise aasta; NÄIDE: Kaufman (1986) märgib, et… VÕI seda näitavad varem ilmunud uuringud (Kaufman, 1986)
* tsiteerimise või lühikese osa ümberjutustuse korral ka viidatud lehekülje number/numbrid. NÄIDE: Kaufman (1986: 78) märgib, et… VÕI seda näitavad varem ilmunud uuringud (Kaufman, 1986: 78)
* **. Üks kuni kaks autorit.**
* Viita kogu aeg ühte moodi (Tamm, 2013) või kahe autori puhul (Tamm ja Talu, 2011).
* **2. Kolm kuni viis autorit** esimest korda viitamisel too välja kõik autorid (Soo, Järv, Kask, Tamm ja Talu, 2010), edasi viita ainult esimese autori järgi ja tähista teiste olemasolu lühendiga "jt" (Soo jt, 2010).
* Näite 1 : Soo, Järv, Kask, Tamm ja Talu (2010) uuring näitab, et vabatahtliku tööga on tegelenud viiendik noortest. Samas annavad erinevad allikad erinevaid tulemusi (Soo jt, 2010).
* Näide 2: Uuring (Soo, Järv, Kask, Tamm ja Talu, 2010) näitab, et vabatahtliku tööga on tegelenud viiendik noortest. Samas annavad Soo jt (2010) andmetel erinevad allikad erinevaid tulemusi.
* **Seadused** ei kuulu autoriõiguse kaitse alla (neil ei ole autoreid) ja neile viidates tuleks järgida põhimõtteliselt samu reegleid nagu ilma autorita raamatu puhul, st viidata seaduse nimele ja aastale, aga ilma väljaandja ja väljaandmise kohata.
* **NÄIDE:** Perekonnaseadus (2009). Teksti sees lihtsalt Perekonnaseadus (2009) või 2009. aasta Perekonnaseadus. Vajadusel ja uurimisteemaga kooskõlas saab tekstis ka seaduse alamlõike välja tuua, kuid neile ei ole vajadust eriliselt viidata kasutatud kirjanduse loetelus.
* **NÄIDE2:** Vabariigi Valitsuse 12. mai 2012. a määrus nr 22 (2012). Kasutatud 29.05 2014 (www aadress)
* **ARTIKKEL AJAKIRJAS**

**PÕHIMÕTE**: Autori(te) nimi/nimed, initsiaal(id) (Ilmumisaasta). Artikli pealkiri. *Ajakirja nimi*, aastakäik, artikli leheküljed.

**NÄIDE:** Carstensen, L. L., Fung, H. ja Charles, S. (2003). Socioemotional selectivity theory and the regulation of emotion in the second half of life. *Motivation and Emotion , 27*, 103–123.

Kui on rohkem kui seitsme autoriga artikkel siis pannakse kirja kuue esimese autori ja viimase autori nimed.

**NÄIDE:** Rosler, A., Ulrich, C., Billino, J., Sterzer, P., Weidauer, S., Bernhardt, T., …Kleinschmidt, A. (2005). Effects of arousing emotional scenes on the distribution of visuospatial attention: Changes with aging and early subcortical vascular dementia. *Journal of the Neurological Sciences*, 229, 109–116. doi:10.1016/j.jns.2004.11.007

NB! Ajakirja artikli täisviitesse ei panda kirja väljaandja ja väljaandmise koha andmeid.

Kui kirje lõpeb interneti aadressiga siis ei panda kirje lõppu punkti (see on üldine reegel kõiki väljaannete puhul).

* **VI ARTIKKEL AJALEHES**

**PÕHIMÕTE:** Autori(te) nimi/nimed, eesnime initsiaal(id). (Ilmumisaasta). Pealkiri. *Ajalehe nimi*, kuupäev.

**NÄIDE:** Veidemann, R. (2001). Toots, Tali või Tiugu presidendiks. *Postimees*, 15.september.

Kui artikkel ilmus ainult *online*-väljaandes või kasutati artikli (täiendatud) *online*-versiooni: Autor (Ilmumisaasta). Artikli pealkiri.*Väljaande nimi*, artikli ilmumisaeg. Kasutamise aeg , internetiaadress

**NÄIDE:** Himma, M. (2008). Huvikool aitab lapsel kutsumust leida. *Tartu Postimees*, 11. september. Kasutatud 13.09.2008 [http://tartu.postimees...1731.php](http://tartu.postimees.ee/120908/tartu_postimees/uudised/341731.php)

Toimetuse juhtkirjad ilmuvad ajalehtedes sageli autori nimeta, sel juhul alustatakse täisviidet pealkirja nimetusega, millele järgneb väljaandmisaasta.

**NÄIDE:** Suri kirjanik Uno Laht (2008). *Postimees*, 26. september. Kasutatud 26.09.2008 <http://www.postimees.ee/?id=36417>

* **VII KIRJUTIS INTERNETIS**, **ELEKTROONILINE KIRJUTIS**

Ära lase avaldamise kohast ennast segada, sest viitamise reeglid on ikka samad. Seega tee kindlaks, kas tegemist on raamatu, kogumikuga või ajakirja artikliga. Ainuke erinevus tavalisest viitamisest on, **et lisa teksti järel oleva viite lõppu allika kasutamise aeg elektrooniline aadress** või doi number. Doi on elektrooniliste allikate ID ja Doi kaudu viitamisel ei ole vaja lisada kasutamise aega või muud veebiaadressi.

**NÄIDE:** Soldatova, G., Gostimskaya, O. ja Kropaleva E. (2010). *Caught by one net. Types of children-Internet users*. Kasutatud 02.10.2010 <http://www.fid.su/projects/research/mysafernet/02/>

**NÄIDE doi kasutamisest**: Carstensen, L. L. (1992). Social and emotional patterns in adulthood: Support for socioemotional selectivity theory. *Psychology and Aging*, 7, 331–338.  doi:10.1037/0882-7974.7.3.331

Kui autorit ei ole võimalik leida siis toimi sama moodi nagu tavalise, ilma autorita paberallika puhul: kasuta viitamist pealkirja või väljaandja orgnisatsiooni järgi. Ära unusta lisamast veebiaadressi ja kasutamise aega!

**NÄIDE:** *Riiklik programm: Integratsioon Eesti ühiskonnas 2000-2007* (2000). Kasutatud 12.09.2001<http://www.riik.ee/saks/ikomisjon/programm>

**NÄIDE** kui info on kodulehe osa ja pealkirjastamata

Kirje  kirjanduse loetelus: *Keskkonnaministeeriumi kodulehekülg*, Kasutatud 11.09 2008 <http://www.envir.ee/89176>
Viide teksti sees (Keskkonnaministeeriumi … , 2008).

**Seadused, määrused jm õigusaktid:**

Seaduse või määruse nimi (viimane avaldamise aeg), Riigiteataja andmed. URL elektroonilise versiooni kasutamise aeg ja täpne URL.